Референтен број : **IPA/2022/441-824**

Проект: **Тренинг-Академија за новинари и медиумски работници – Т-АЈМ**

Лот: 6.5. **Sub-grant consultants (Ref. A2.3) responsible for verifying the financial reports of the sub-grant recipients (Ref. A2.2)**

**ОПИС НА НАДЛЕЖНОСТИ**

**(TERMS OF REFERENCE)**

**за ангажирање на експерт за поддршка при подготовка и верификација на финансиските извештаи на субгрантистите, во рамки на проектот на Тренинг - Академија за новинари и медиумски работници – Т-АЈМ (Training – Academia of Journalists and Media Workers- T-AJM)**

**Основни информации**

Иницијатива за европска перспектива (ИЕП), Здружението на новинари на Македонија (ЗНМ), Европската федерација на новинари (ЕФН) заедно го имплементираат проектот „Тренинг - Академија за новинари и медиумски работници - Т-АЈМ“ финансиран од страна на Европската Унија. Според извештајот на ЕК за 2022 година, Северна Македонија е релативно подготвена во областа на слободата на изразување. Земјата треба да продолжи да работи на ревидирање на правната рамка со која се уредуваат медиумите во согласност со правото на ЕУ, имплементација на стратегијата за реформи на јавниот радиодифузен сервис и навремено да се адресираат сите случаи на закани и акти на насилство врз новинарите, како и да се осигура дека сторителите ќе бидат изведени пред лицето на правдата.

**За проектот**

Проектот има за цел да придонесе за подобрување на општествените можности кои се важни за создавање на средина за слобода на изразување и слобода на медиумите. На овој начин ќе се зајакне безбедноста на новинарите, истовремено нудејќи поддршка според потребите, и механизми за зајакнување на капацитетите на целните групи и промовирање на новинарството како двигател на слободниот проток на информации за (општествен) развој. Во таа насока организацијата Иницијатива за европска перспектива – ИЕП објави повик за финансиска поддршка на граѓанските организации на територија на Република Северна Македонија кои ќе придонесат за зајакнување на интегритетот на медиумите, промоција на професионалната етика, препознавање и делување против лажните вести и дезинформациите, унапредување на медиумската писменост, критичкото размислување и развој на демократските вредности.

**Цел на повикот**

Ангажираниот експерт има обврска да обезбеди поддршка на субрантистите при подготовка на финансиските извештаи. Во текот на периодот за кој е ангажиран експертот, субгрантистите имаат обврска 2 пати да достават финансиски извештај (периодичен и финален), кои ќе бидат прегледани од експертот.

**Задачи:**

Клучните задачи и одговорности на ангажираниот експерт вклучуваат:

* Да обезбеди поддршка и да ги советува субгрантистите при подготовка и пополнување на обрасците за финансиските извештаи согласно Упатството за имплементација на проектите поддржани во рамки проектот „Тренинг - Академија за новинари и медиумски работници - Т-АЈМ“ финансиран од страна на Европската Унија;
* Да ги прегледа финансиските извештаи пред да се достават до ИЕП;
* Да достави извештај за реализираната активност.

**Потребни услови**

Квалификации:

* Универзитетска диплома од областа на економските науки или друга сродна област.
* Познавање на работата на локалните граѓански организации.
* Најмалку 5 годишно искуство во финансиско управување во проекти.
* Одлични комуникациски вештини.

**Времетраење на ангажманот**

Времетраењето на ангажманот е 9 месеци (јуни 2024 до март 2025).

**Финансиски надомест**

Максималниот буџет за набавка на оваа услуга изнесува 1,500 ЕУР (бруто) во денарска противвредност и ги вклучува сите трошоци што можат да се појават во текот на извршувањето на работата.

Плаќањето ќе се врши според следнава динамика:

* 50% односно 750 ЕУР (бруто) во денарска противвредност, по поднесен и одобрен периодичен финансиски извештај од страна на субгрантистите.
* 50% односно 750 ЕУР (бруто) во денарска противвредност, по поднесен и одобрен финален финансиски извештај од страна на субгрантистите.

**Потребни документи за аплицирање**

* Биографија
* Финансиска понуда
* Изјава